wannaphong/clean_thaiwikipedia huggingface dataset:
# ไทยแลนด์แชมเปียนส์คัพ 2562
การแข่งขันฟุตบอลไทยแลนด์แชมเปียนส์คัพ ประจำปี พ.ศ. 2562 หรือในอีกชื่อเรียกว่า ออมสินไทยแลนด์แชมเปียนส์คัพ 2019 (ตามชื่อธนาคารออมสิน ผู้สนับสนุนหลักของการแข่งขัน) เป็นการแข่งขันระหว่างสโมสรจัดเป็นครั้งที่ 3 โดย บุรีรัมย์ ยูไนเต็ด สโมสรที่ชนะเลิศ ไทยลีก พบกับ เชียงราย ยูไนเต็ด สโมสรที่ชนะเลิศ ช้าง เอฟเอคัพ โดยจะแข่งขันกันที่ สนามกีฬากองทัพบก ใน กรุงเทพมหานคร

 การแข่งขัน 

รายชื่อผู้เล่น: GK 1 ศิวรักษ์ เทศสูงเนินDF 3 พรรษา เหมวิบูลย์DF 5 อันเดรส ตูเญซDF 6 ศศลักษณ์ ไหประโคนDF 11 กรกช วิริยอุดมศิริDF 30 สเตฟาน ปัลลาMF 8 สุเชาว์ นุชนุ่ม (กัปตัน)      MF 19 สุภโชค สารชาติ      MF 26 รัตนากร ใหม่คามิFW 9 ศุภชัย ใจเด็ด     FW 25 โมดิโบ ไมกา    ผู้เล่นสำรอง:GK 29 ยศพล เทียงดาห์DF 18 อภิวัฒน์ งั่วลำหินMF 10 จักรพันธ์ แก้วพรม      MF 31 อนุวัติ น้อยชื่นพันธ์MF 62 อิรฟาน ดอเลาะMF 88 วัชรกร มะโนวรFW 17 ออสวัลโดFW 20 ฆาบิเอร์ ปาติญโญ      FW 54 ศุภณัฏฐ์ เหมือนตา      หัวหน้าผู้ฝึกสอน: โบซีดาร์ บันโดวิชรายชื่อผู้เล่น: GK 1 สรานนท์ อนุอินทร์DF 5 บรินเนร์  DF 30 สุริยา สิงห์มุ้ย   DF 33 ศราวุฒิ อินทร์แป้นDF 36 ชินภัทร ลีเอาะMF 6 พิธิวัต สุขจิตธรรมกุล   MF 8 อี ยอง เรMF 10 ศิวกรณ์ เตียตระกูล    MF 11 วิลเลียม เอนรีเก    MF 23 พีรพงศ์ พิชิตโชติรัตน์ (กัปตัน)      FW 9 โรซิมาร์ อามันซีโอ   ผู้เล่นสำรอง:GK 22 อภิรักษ์ วรวงษ์DF 3 ธนะศักดิ์ ศรีใสMF 17 กฤษณ เกษมกุลวิไลMF 18 ชัยวัฒน์ บุราณ      MF 37 เอกนิษฐ์ ปัญญา      MF 40 เดชา สอาดโฉมMF 45 อดิศักดิ์ กลิ่นโกสุมภ์      MF 46 ภราดร พัฒนะผลFW 19 อัครวินทร์ สวัสดีหัวหน้าผู้ฝึกสอน: ฌูเซ อัลวีส บอร์จีส
ผู้ช่วยผู้ตัดสิน:
 ภัทรพงษ์ กิจสถิตย์
 อภิชิต โนพวน
ผู้ตัดสินที่สี่:
 ศิวกร ภูอุดม
ผู้ช่วยผู้ตัดสินวิดีโอคนที่ 1:
 ชัยฤกษ์ งามสม
ผู้ช่วยผู้ตัดสินวิดีโอคนที่ 2:
 ราวุฒิ นาคฤทธิ์
ผู้ควบคุมการแข่งขัน:
 ยุทธนา ฉายสุวรรณ
ผู้ประเมินผู้ตัดสิน:
 แพรว สีหมากสุก
กติกา
90 นาที
การยิงลูกโทษ หากเสมอกัน
เปลี่ยนผู้เล่นสำรองได้ 3 คน

 การถ่ายทอดสด 
 True4U
 True Sport HD 2

 รางวัล 
 รางวัลทีมชนะเลิศ พร้อมกับเหรียญรางวัลและถ้วยรางวัลใบใหม่ให้กับทีมชนะเลิศ ได้แก่ บุรีรัมย์ ยูไนเต็ด
 รางวัลทีมรองชนะเลิศ พร้อมกับเหรียญรางวัลสำหรับทีมรองชนะเลิศ ได้แก่ เชียงราย ยูไนเต็ด
 รางวัลแมนออฟเดอะแมตช์ พร้อมกับเงินรางวัลจากธนาคารออมสิน 50,000 บาท ได้แก่ ศุภชัย ใจเด็ด (บุรีรัมย์ ยูไนเต็ด)

ดูเพิ่ม
 ไทยลีก ฤดูกาล 2562
 ไทยลีก 2 ฤดูกาล 2562
 ไทยลีก 3 ฤดูกาล 2562
 ไทยลีก 4 ฤดูกาล 2562
 ช้าง เอฟเอคัพ 2562
 โตโยต้า ลีกคัพ 2562
# หุบผาชัน
หุบผาชัน  หรือ โกรกธาร  เป็นร่องลึกระหว่างผาชันหรือหน้าผาซึ่งเกิดจากการผุพังอยู่กับที่หรือการกัดกร่อนของแม่น้ำเป็นเวลานานทางภูมิศาสตร์ แม่น้ำมีแนวโน้มตามธรรมชาติที่จะตัดผ่านพื้นผิวเบื้องล่างอยู่แล้ว จนสุดท้ายจะชะชั้นหินออกไปแล้วตะกอนจะถูกพัดพาไปตามกระแสน้ำ ก้นแม่น้ำจะค่อย ๆ สูงขึ้นแตะความสูงเส้นฐานซึ่งมีความสูงเท่ากับแหล่งน้ำที่แม่น้ำไหลลงสู่นั้น กระบวนการผุพังอยู่กับที่และการกัดกร่อนจะก่อให้เกิดหุบผาชันเมื่อต้นน้ำและชะวากทะเลมีความสูงต่างกันมาก โดยเฉพาะอย่างยิ่งเมื่อไหลผ่านบริเวณซึ่งชั้นหินที่อ่อนกว่าอยู่รวมกับชั้นที่แข็งกว่าซึ่งทนทานต่อการผุพังอยู่กับที่
# แม่พระประจักษ์ที่กัวดาลูเป
แม่พระประจักษ์ที่กัวดาลูเป  เป็นการประจักษ์ของพระแม่มารีย์ต่อชายชาวเม็กซิโกที่บิยาเดกัวดาลูเปในเม็กซิโกซิตี เหตุการณ์นี้ทำให้พระนางมารีย์พรหมจารีได้รับสมัญญาว่าแม่พระแห่งกัวดาลูเป (Our Lady of Guadalupe) ซึ่งประดิษฐาน ณ บาซิลิกาแม่พระแห่งกัวดาลูเป เม็กซิโกซิตี ซึ่งในปัจจุบันเป็นจุดหมายการแสวงบุญสำคัญที่มีผู้คนมาแสวงบุญมากที่สุดเป็นอันดับที่ 3 ของโลก"World's Most-Visited Sacred Sites", Travel and Leisure, January 2012

thumb|ภาพวาดแสดงเหตุการณ์แม่พระประจักษ์

ตามบันทึกทางการของคาทอลิกได้ระบุว่าพระนางมารีย์ได้มาประจักษ์ต่อชายชาวพื้นเมืองเม็กซิโกนามว่า ฮวน ดิเอโก จำนวนสี่ครั้ง และอีกหนึ่งครั้งต่อคุณลุงของเขา การประจักษ์ครั้งแรกเกิดขึ้นเมื่อวันที่ 9 ธันวาคม ค.ศ. 1531 เมื่อฮวน ดิเอโก พบกับหญิงสาวอายุน้อยคนหนึ่งที่เขาเตเปยัก ปัจจุบันคือบิยาเดกัวดาลูเปในชานเมืองเม็กซิโกซิตี สตรีผู้นั้นได้กล่าวกับฮวนเป็นภาษานาวัตล์ซึ่งเป็นภาษาพื้นเมืองของจักรวรรดิแอซเท็ก ใจความว่านางเป็นพระนางมารีย์ ผู้ได้รับการเคารพในศาสนาของบรรดาชาวสเปน และกล่าวขอร้องให้ฮวนสร้างโบสถ์ขึ้นในบริเวณดังกล่าว
# สนธิสัญญากำลังนิวเคลียร์พิสัยกลาง
สนธิสัญญากำลังนิวเคลียร์พิสัยกลาง  มีชื่ออย่างเป็นทางการว่า สนธิสัญญาระหว่างสหรัฐอเมริกากับสหภาพสาธารณรัฐสังคมนิยมโซเวียตว่าด้วยการกำจัดขีปนาวุธพิสัยกลางและพิสัยสั้นกว่าของสองประเทศ  เป็นความตกลงควบคุมอาวุธในปี 2530 ระหว่างสหรัฐกับสหภาพโซเวียต (และรัฐสืบทอดได้แก่ สหพันธรัฐรัสเซีย) มีการลงนามในกรุงวอชิงตัน ดี.ซี. โดยประธานาธิบดีโรนัลด์ เรแกน และเลขาธิการมีฮาอิล กอร์บาชอฟเมื่อวันที่ 8 ธันวาคม 2530 วุฒิสภาสหรัฐอนุมัติสนธิสัญญาฯ เมื่อวันที่ 27 พฤษภาคม 2531 และเรแกนและกอร์บาชอฟให้สัตยาบันเมื่อวันที่ 1 มิถุนายน 2531

สนธิสัญญาฯ กำจัดขีปนาวุธทิ้งตัวและขีปนาวุธร่อนที่ตั้งอยู่บนพื้นดินทั้งปวง ตลอดจนเครื่องยิงขีปนาวุธ ที่มีพิสัย 500–1,000 กิโลเมตร (พิสัยกลางสั้น) และ 1,000–5,500 กิโลเมตร (พิสัยกลาง) สนธิสัญญาฯ ไม่ครอบคลุมขีปนาวุธที่ยิงจากอากาศหรือทะเล ภายในเดือนพฤษภาคม 2534 มีขีปนาวุธถูกกำจัด 2,692 ลูก ตามด้วยการตรวจสอบยืนยันในพื้นที่เป็นเวลา 10 ปี

ประธานาธิบดีสหรัฐ ดอนัลด์ ทรัมป์ ประกาศถอนสหรัฐจากสนธิสัญญาฯ โดยอ้างว่ารัสเซียไม่ปฏิบัติตาม เมื่อวันที่ 20 ตุลาคม 2561 สหรัฐระงับสนธิสัญญาดังกล่าวอย่างเป็นทางการในวันที่ 1 กุมภาพันธ์ 2562 เช่นเดียวกับรัสเซียอีกหนึ่งวันถัดมา
# บ้านหลวง (แก้ความกำกวม)
บ้านหลวง อาจหมายถึง

 เขตการปกครอง 
 อำเภอบ้านหลวง  จังหวัดน่าน
 ตำบลบ้านหลวง อำเภอจอมทอง จังหวัดเชียงใหม่
 เทศบาลตำบลบ้านหลวง
 ตำบลบ้านหลวง อำเภอแม่อาย จังหวัดเชียงใหม่
 องค์การบริหารส่วนตำบลบ้านหลวง
 ตำบลบ้านหลวง อำเภอดอนตูม จังหวัดนครปฐม
 องค์การบริหารส่วนตำบลบ้านหลวง
 ตำบลบ้านหลวง อำเภอเสนา จังหวัดพระนครศรีอยุธยา
 องค์การบริหารส่วนตำบลบ้านหลวง
 ตำบลบ้านหลวง อำเภอดอนพุด จังหวัดสระบุรี

 สถานศึกษา 
 โรงเรียนบ้านหลวง อำเภอพร้าว จังหวัดเชียงใหม่
 โรงเรียนบ้านหลวง อำเภอฝาง จังหวัดเชียงใหม่
 โรงเรียนบ้านหลวง อำเภอแม่อาย จังหวัดเชียงใหม่
 โรงเรียนบ้านหลวง อำเภอบ้านหลวง จังหวัดน่าน
 โรงเรียนชุมชนบ้านหลวง อำเภอบ้านหลวง จังหวัดน่าน
 โรงเรียนบ้านหลวงวิทยา อำเภอดอนตูม จังหวัดนครปฐม

 วัด 
 วัดบ้านหลวง อำเภอขาณุวรลักษบุรี จังหวัดกำแพงเพชร
 วัดบ้านหลวง อำเภอพร้าว จังหวัดเชียงใหม่
 วัดบ้านหลวง อำเภออมก๋อย จังหวัดเชียงใหม่
 วัดบ้านหลวง อำเภอดอนตูม จังหวัดนครปฐม
 วัดบ้านหลวง อำเภอปง จังหวัดพะเยา
 วัดบ้านหลวง อำเภอบางแพ จังหวัดราชบุรี
 วัดบ้านหลวง อำเภอแม่ทะ จังหวัดลำปาง
# อำเภอโกตาบารู (รัฐกลันตัน)
อำเภอโกตาบารู  เป็นอำเภอทางตอนเหนือของรัฐกลันตัน ประเทศมาเลเซีย เป็นที่ตั้งของโกตาบารู เมืองหลวงของรัฐ รวมทั้งเมืองเปิงกาลันเจปาและเกอเตอเระฮ์

อำเภอโกตาบารูมีอำเภอล้อมรอบอยู่ 6 อำเภอตามเข็มนาฬิกา ดังนี้: อำเภอบาจก, อำเภอปาซีร์ปูติฮ์, อำเภอมาชัง, อำเภอตานะฮ์เมระฮ์, อำเภอปาซีร์มัซ และอำเภอตุมปัต

เขตเทศบาล
อำเภอโกตาบารูแบ่งออกเป็นสองเขตเทศบาล ได้แก่
 สภาเทศบาลโกตาบารู นครอิสลาม (Majlis Perbandaran Kota Bharu Bandaraya Islam, MPKB-BRI) โดยปกครองบริเวณตัวเมืองโกตาบารู, เปิงกาลันเจปา และกูบังเกอเรียน
 สภาอำเภอเกอเตอเระฮ์ เทศบาลอิสลาม (Majlis Daerah Ketereh Perbandaran Islam, MDKPI) โดยปกครองบริเวณภาคใต้ของอำเภอโกตาบารู ได้แก่ซาโลร์, เกอเตอเระฮ์ และกก-ลานัซ

ประชากร
ใน ค.ศ. 2010 เมืองโกตาบารูมีประชากรอยู่ 482,222 คน

ลำดับกิ่งอำเภอ (แดระฮ์)ประชากรใน ค.ศ. 20101 ปันจี 73,3152กูบังเกอเรียน57,2593เกอเตอเระฮ์41,8354บันดาร์โกตาบารู (ตัวเมือง)44,7575 เกอมูมิน41,3926 บาดัง (ปากแม่น้ำกลันตัน)35,9577 โกตา24,3648เซอริง24,3099เปอรีงัต24,13710 บังกู23,04911กาดก19,55412ลิมบัต18,79613เป็นเด็ก17,25414ซาโลร์11,25515เดวันเบตา11,205
# ฟ็อคเคอ-วุล์ฟ เอ็ฟเว 190
ฟ็อคเคอ-วุล์ฟ เอ็ฟเว 190 เวือร์เกอร์  เป็นเครื่องบินขับไล่เยอรมันเครื่องยนต์เดียวที่นั่งเดี่ยว ออกแบบโดยควร์ท ทังค์ ถือเป็นเครื่องบินโจมตีที่นิยมใช้ที่สุดรุ่นหนึ่งของลุฟท์วัฟเฟอในช่วงสงครามโลกครั้งที่สอง 

เอ็ฟเว 190 เริ่มใช้งานครั้งแรกในฝรั่งเศสในเดือนสิงหาคม ค.ศ. 1941 และพิสูจน์ตนเองว่ามีความเหนือกว่าเครื่องบินโจมตีเบา Spitfire Mk. VAndrews and Morgan 1987, p. 225. ของกองทัพอากาศหลวงอังกฤษในทุกด้าน ส่งผลให้กองทัพอากาศหลวงอังกฤษต้องพัฒนา Spitfire Mk. IX ขึ้นมารับมือกับเอ็ฟเว 190Delve 2007, p. 80.

ประจำการ
 
 
 
 
 
 
 
 	
 
 
 

คุณลักษณะ (รุ่นย่อย Fw 190 A-8)
303px|thumb|right|มิติของฟ็อคเคอ-วุล์ฟ เอ็ฟเว 190

ดูเพิ่ม
การพัฒนาที่เกี่ยวข้อง
 ฟ็อคเคอ-วุล์ฟ เทอา 152
อากาศยานที่เทียบเท่า
 กรัมแมน เอฟ6เอฟ เฮลแคท
 ฮ็อคเกอร์ ไทฟูน
 คาวานิชิ เอ็น1เค
 คาวาซากิ คิ-60
 ลาวอชกิน ลา-5
 มิโคยัน-กูเรวิชค์ มิก-1
 มิตซูบิชิ เจ2เอ็ม
 นากาจิมะ คิ-44
 นากาจิมะ คิ-84
 นอร์ทอเมริกัน พี-51 มัสแตง
 รีพับลิค พี-47 ทันเดอร์โบลท์
 ซูเปอร์มารีน สปิตไฟร์
 วอท เอฟ4ยู คอร์แซร์
 ยาโกเลฟ ยัค-3ยู
 ยาโกเลฟ ยัค-9
# กาติกา นาแอร์
กาติกา นาแอร์ (เกิดวันที่ 27 มิถุนายน 1992) เธอเป็นนักแสดงหญิงชาวอินเดีย เธอเริ่มแสดงครั้งแรกตั้งแต่ปี 2009 ในภาพยนตร์ภาษาเตลูกู เรื่อง Josh แต่เธอประสบความสำเร็จเป็นครั้งแรกจากภาพยนตร์ภาษาทมิฬ เรื่อง Ko และการรับบทเป็นนักแสดงหลักในเรื่อง Aarambh

ผลงานด้านการแสดง
ภาพยนตร์
 ปี  เรื่อง  รับบท  เป็นภาพยนตร์ภาษา 2009  Josh  Vidhya  Telugu 2011  Ko  Renuka Narayanan  Tamil  Makaramanju  Sugandha Bai,Urvashi  Malayalam  2012  Dammu  Neelaveni  Telugu  2013  Kammath & Kammath  Surekha  Malayalam  Annakodi  Annakodi  Tamil  Brindavana  Bhoomi  Kannada  2014  Brother of Bommali Lucky/Lakshmi  Telugu  2015  Purampokku Engira Podhuvudamai Kuyili  Tamil  2018   Vaa Deal  Sowmya  Tamil 

ละครโทรทัศน์
 ปี  เรื่อง  รับบท  เป็นละครโทรทัศน์ภาษา ออกอากาศช่อง   หมายเหตุ 2017  Aarambh  Devasena   Hindi Star Plus Television debut
# ควร์ท ทังค์
ควร์ท วัลเดอมาร์ ทังค์  เป็นวิศวกรการบินและนักบินทดสอบชาวเยอรมัน เขาเป็นหัวหน้าแผนกออกแบบที่บริษัทฟ็อคเคอ-วุล์ฟระหว่าง ค.ศ. 1931–1945 เขามีส่วนในการออกแบบเครื่องบินรบที่สำคัญของลุฟท์วัฟเฟอในสงครามโลกครั้งที่สอง เช่น เครื่องบินขับไล่ เอ็ฟเว 190 และเครื่องบินขับไล่และสกัดกั้น เทอา 152 รวมทั้งเครื่องบินพาณิชย์ เอ็ฟเว 200
# มนตรี อุดมพงษ์
มนตรี อุดมพงษ์ เป็นนักข่าวภาคสนาม"ต๊ะ"เปิดใจแก๊งวัยรุ่นหาสาเหตุร่วมแก๊งค้ายา ของรายการข่าว 3 มิติเลขาธิการ ปปง. ให้สัมภาษณ์ผู้สื่อข่าวรายการข่าว 3 มิติเวทีเสวนา “มองไฟใต้ มองสื่อ ในการเสนอข่าวกรณีบาเจาะ” « สมาคมนักข่าววิทยุและโทรทัศน์ไทย เขาเป็นที่รู้จักจากการรายงานสดในสถานที่เกิดเหตุ และปรากฏตัวต่อหน้าผู้ชมทั้งประเทศเมื่อครั้งรายงานสดผ่านเหตุการณ์มัสยิดกรือเซะฝ่าห่ากระสุน ดงระเบิด ชีวิตนักข่าว 3 จังหวัดใต้ - โพสต์ทูเดย์ ไลฟ์

มนตรีเป็นหนึ่งในนักข่าวที่มีความสันทัดกรณีความไม่สงบในชายแดนภาคใต้ของประเทศไทยเวทีทัศน์ - “โหมเพลิง” หรือ “ดับไฟ” บทบาทสื่อไทย ต่อ “สันติภาพ” ในภาคใต้ ? เขาได้รับการยกย่องจากดวงกมล เทวพิทักษ์ นักข่าวช่อง 5 ในฐานะนักข่าวที่มีเอกลักษณ์ และเป็นที่ชื่นชอบของผู้คน14 ปีความทรงจำและการเรียนรู้ จากงานชายแดนใต้

 ประวัติ 
มนตรีสำเร็จการศึกษาระดับปริญญาตรีภาควิชาภาษาไทย จากคณะมนุษยศาสตร์และสังคมศาสตร์ มหาวิทยาลัยมหาสารคาม และเป็นนักข่าวไอทีวีประจำอยู่ที่จังหวัดขอนแก่นเป็นเวลา 2 ปี ก่อนที่จะได้รับการเรียกตัวมาประจำอยู่ที่กรุงเทพมหานคร แต่ยังคงอยู่ในส่วนของข่าวภูมิภาค

ครั้นเมื่อวันที่ 4 มกราคม พ.ศ. 2547 ได้เกิดเหตุการณ์ปล้นปืนที่ค่ายกรมหลวงนราธิวาสราชนครินทร์ จังหวัดนราธิวาส ซึ่งมีนักข่าวเดินทางไปทำข่าวเป็นจำนวนมาก เมื่อข่าวเริ่มแผ่วลง นักข่าวเริ่มทยอยเดินทางกลับ หากแต่ยังคงเหลือทีมของเขาที่ยังคงหาข้อมูลอยู่จนถึงเดือนเมษายน

กระทั่งเกิดเหตุการณ์ที่มัสยิดกรือเซะ ซึ่งเป็นครั้งแรกที่มนตรีทำการรายงานสดโดยไม่มีสคริปต์ และสำนักข่าวต่างประเทศได้ใช้ภาพจากทีมของเขา

เดือนตุลาคม พ.ศ. 2547 เขาได้เดินทางไปที่จังหวัดยะลาเพื่อทำข่าวการค้นหาระเบิด ปรากฏว่ามีระเบิดครั้งที่สองเกิดขึ้นห่างจากเขาประมาณ 50 เมตร และเป็นครั้งแรกที่เขาพบการระเบิดต่อหน้าในระยะที่ใกล้มาก

จากเหตุการณ์ที่ผ่านมา ได้ทำให้เขาเรียนรู้และระมัดระวังมากขึ้น และในภายหลัง เขาได้ย้ายมาอยู่ช่อง 3 เพื่อทำสกูปข่าว “ลมหายใจปลายด้ามขวาน” โดยเดินทางสู่ตากใบ ซึ่งเขาประสบกับเหตุการณ์เฉียดระเบิดอยู่หลายครั้ง

ส่วนในเดือนมีนาคม พ.ศ. 2561 เขาได้ร่วมแสดงความคิดเห็นต่อการลงโทษผู้กระทำผิดในคดีเสือดำมนตรี อุดมพงษ์ โพสต์จวก ‘คดีเสือดำ’ เผย 4 ผู้ต้องหาโทษหนักเท่ากัน ไม่ว่าใครเป็นคนลั่นไกต้องรับผิดชอบร่วมกัน!!! "มนตรี อุดมพงษ์" โพสต์ ไม่ว่าใครจะลั่นไกยิงเสือดำ ทั้ง 4 คน ต้องรับโทษหนัก #ฐานร่วมกันล่าฯ

 กิจกรรมเพื่อสังคม 
เดือนมกราคม พ.ศ. 2561 มนตรีได้เป็นผู้บรรยายวิชาศึกษาทั่วไปในหัวข้อ “การคมนาคมและการท่องเที่ยวใน สปป.ลาว” ที่มหาวิทยาลัยราชภัฏสวนสุนันทาวันที่ 20 มกราคม 2561 ได้รับเกียรติจาก คุณมนตรี อุดมพงษ์ บรรยายรายวิชาศึกษาทั่วไป หัวข้อ “การคมนาคมและการท่องเที่ยวใน สปป.ลาว”

 รางวัลที่ได้รับ 
 พ.ศ. 2555 – รางวัลชมเชย รางวัลแสงชัย สุนทรวัฒน์ ปีที่ 15 จัดโดยสมาคมนักข่าววิทยุและโทรทัศน์ไทย
 พ.ศ. 2561 – รางวัลผู้สื่อข่าวดีเด่น รางวัลโทรทัศน์ทองคำ ครั้งที่ 32 ณ ศูนย์วัฒนธรรมแห่งประเทศไทย‘ณเดชน์-ญาญ่า’ ซิวนักแสดงนำชาย-หญิงยอดเยี่ยม รากนคราคว้า 3 รางวัลโทรทัศน์ทองคำครั้งที่ 32ดาราล้นหลาม ตบเท้าร่วมงานรางวัลโทรทัศน์ทองคำ ครั้งที่ 32 “ณเดชน์-ญาญ่า” รับดารานำชายหญิง“ณเดชน์-ญาญ่า” จับมือคว้าดารานำชาย-หญิงดีเด่น โทรทัศน์ทองคำ ครั้งที่ 32 “อ๊อฟ” ผู้กำกับดีเด่น
 พ.ศ. 2561 – รางวัลเชิดชูเกียรติ ผู้สื่อข่าวภาคสนามดีเด่น จากสมาคมผู้สื่อข่าวและช่างภาพอาชญากรรมแห่งประเทศไทยสมาคมผู้สื่อข่าวอาชญากรรม มอบรางวัลเชิดชูเกียรติ 20 ตำรวจ-นักข่าวดีเด่นสมาคมผู้สื่อข่าวฯ และมอบรางวัล เชิดชูเกียรติ แก่ข้าราชการตำรวจ นักข่าวดีเด่น ศิลปินดาราตัวอย่าง
# ยุทธการที่ทาลัส
ยุทธการที่ทาลัส  เป็นการสู้รบระหว่างรัฐเคาะลีฟะฮ์อับบาซียะฮ์ร่วมมือกับจักรวรรดิทิเบตเข้าต่อกรกับราชวงศ์ถังของจีนสมัยถังเฉวียนจงฮ่องเต้ ยุทธการนี้เกิด ณ เอเชียกลางในปี ค.ศ. 751 สนามรบนี้นักประวัติศาสต์ยังไม่สามารถระบุได้ว่าอยู่ ณ ที่ใดแต่เชื่อว่าอยู่ใกล้พรมแดนประเทศคาซัคสถานและประเทศคีร์กีซสถาน ริมฝั่งเแม่น้ำ Talas ในปัจจุบัน

หลังพิชิตจักรวรรดิแซสซานิดได้ในปี ค.ศ. 651 ราชวงศ์มุสลิมอุมัยยะฮ์ได้แผ่อำนาจเข้ามาในเอเชียกลางและปะทะกับชนพื้นเมืองหลายกลุ่ม รวมถึงราชวงศ์ถังที่ครอบครองดินแดนในเอเชียกลางเช่นกัน ในปี ค.ศ. 715 จีนส่งทหารไปช่วยกษัตริย์อิคชิดแห่งเฟอร์กานายึดบัลลังก์คืนจากอลูตาร์ กษัตริย์องค์ใหม่ที่ได้รับหนุนจากอุมัยยะฮ์ สองปีต่อมา ทัพอุมัยยะฮ์ถูกทัพจีนตีแตกหลังล้อมเมืองอัคซู ต่อมาในปี ค.ศ. 750 อัส-ซัฟฟะห์แห่งราชวงศ์อับบาซียะฮ์โค่นล้มราชวงศ์อุมัยยะฮ์ได้สำเร็จ ก่อนจะส่งทหารไปที่เอเชียกลางเพื่อปกป้องดินแดน

ในเดือนกรกฎาคม ค.ศ. 751 ทัพอับบาซียะฮ์พบกับทัพราชวงศ์ถังที่ริมฝั่งแม่น้ำทาลัส โดยฝ่ายอับบาซียะฮ์มีกำลังสนับสนุนจากทิเบต ในขณะที่ฝ่ายกองทัพถังนำโดยแม่ทัพ เกาเซียนจื่อ (แม่ทัพกองกำลังอันซี Anxi รักษาดินแดนตะวันตก) มีกองทัพจากเมืองเฟอร์กานาและทหารรับจ้างชาวคาร์ลุครวมกันประมาณ 30,000 นาย (ทัพถัง 10,000 นาย คาร์ลุค 20,000 นาย) แหล่งข้อมูลหลายแหล่งบันทึกถึงกำลังพลที่ต่างกัน โดยบางแหล่งประเมินทัพทั้งสองฝ่ายไว้สูงถึง 100,000 นาย ซึ่งอาจเป็นการกล่าวเกินจริง ทั้งสองฝ่ายตั้งทัพโดยมีพลธนูและพลหอกอยู่ด้านหน้าและมีทหารม้าด้านข้าง ทั้งสองฝ่ายผลัดกันแพ้ชนะเป็นเวลา 3 วัน ก่อนที่วันที่ 4 ทัพจีนแตกพ่ายเนื่องจากถูกทหารชาวคาร์ลุคที่แปรพักตร์โจมตีด้านข้างและถูกทัพอับบาซียะฮ์ตีขนาบจากด้านหน้า 

หลังยุทธการนี้ ฝ่ายอับบาซียะฮ์มีโอกาสรุกเข้าเอเชียกลางมากขึ้น ในขณะที่ฝ่ายทัพถังต้องถอยร่นกลับไปที่เมืองโชวสือ (Qiuci) เพื่อเตรียมตัวโต้กลับอีกครั้ง แต่เหตุการไม่คาดฝันก็เกิดขึ้นเมื่อส่วนกลางได้เรียกกองกำลังกลับไปเมืองหลวง เพื่อนำกำลังไปรบกับกบฏอันลูชานที่มีต้นกำเนิดในตอนเหนือของจีน การขยายอำนาจในเอเชียกลางของอับบาซียะฮ์ทำให้ราชวงศ์นี้รับวัฒนธรรมและวิทยาการใหม่ ๆ เข้ามา โดยเฉพาะอย่างยิ่งการผลิตกระดาษจากจีน
# แอ็นสท์ ไฮง์เคิล
ดร.แอ็นสท์ ไฮง์เคิล  เป็นนักออกแบบเครื่องบิน วิศวกรการบินชาวเยอรมัน และมีตำแหน่งเป็นแวร์เวียร์ทชัฟทซ์ฟือเรอร์ในสมัยไรช์ที่สามและเป็นสมาชิกของพรรคนาซี เขายังเป็นเจ้าของโรงอากาศยานไฮง์เคิล  ซึ่งเป็นผู้ผลิตเครื่องบินไฮง์เคิล เฮ 178 อากาศยานติดเครื่องยนต์เจ็ตเครื่องแรกของโลก

ประวัติ
ไฮง์เคิลเกิดที่เมืองกรุนบัค ชานเมืองชตุทท์การ์ท จบการศึกษาจากสถาบันเทคนิคชตุทท์การ์ท และเริ่มสนใจในศาสตร์การบินเมื่อได้เห็นเรือเหาะเซ็พเพอลีน เมื่อมีอายุได้ 21 ปีเขาไปชมงานแอร์โชว์นานาชาติที่ฟรังค์ฟวร์ทอัมไมน์ และมีมองว่าการบินคือคมนาคมแห่งอนาคต ในปีนั้นเขาเริ่มลงมือสร้างเครื่องบินของตนเองด้วยการช่วยเหลือแนะนำของเฮนรี ฟาร์แมน (Henri Farman) 

ไฮง์เคิลประสบอุบัติเหตุเครื่องบินตกจนได้รับบาดเจ็บหนักใน ค.ศ. 1911 ถึงกระนั้น เขายังคงเดินตามศาสตร์การบินต่อไป เขาเข้าทำงานที่บริษัทอากาศยานอัลบาทร็อส  และมีส่วนพัฒนาเครื่องบิน Albatros B.II จนสำเร็จGrosz, Peter M. Albatros C.I, Windsock Datafile No. 57, Albatros Productions, 1996, , p.5, 10 เครื่องบินนี้ถูกใช้งานในต้นสงครามโลกครั้งที่หนึ่ง ภายหลังลาออกจากอัลบาทร็อส เขาตั้งบริษัทของตนเองใน ค.ศ. 1921 ที่เมืองวาร์เนอมึนเดอ (Warnemünde) และเนื่องจากกองกำลังป้องกันประเทศเยอรมนีถูกจำกัดการมีเครื่องบินจากผลของสนธิสัญญาแวร์ซาย ทำให้ไฮง์เคิลจำเป็นมองหาลูกค้าต่างประเทศ เช่น สวีเดน ญี่ปุ่น"Japanese-German relations, 1895-1945", Christian W. Spang, Rolf-Harald Wippich. Routledge, 2006. , . Retrieved March 16, 2010.

เมื่อฮิตเลอร์ก้าวขึ้นสู่อำนาจและฉีกสนธิสัญญาแวร์ซาย ทำให้ไฮง์เคิลกลายเป็นผู้มีส่วนสำคัญในการสร้างเสริมแสนยานุภาพทางอากาศของลุฟท์วัฟเฟอ เขาได้รับตำแหน่งแวร์เวียร์ทชัฟทซ์ฟือเรอร์ (ผู้นำฝ่ายเศรษฐกิจการสงคราม) จากรัฐบาลเยอรมัน รับผิดชอบด้านการฟื้นแสนยานุภาพของเยอรมนี
# กลุ่มภาษาซูดานิกกลาง
กลุ่มภาษาซูดานิกกลาง เป็นกลุ่มภาษาในแอฟริกาและเป็นแขนงสำคัญของกลุ่มภาษาไนโล-ซาฮารา ตั้งชื่อตามเขตซูดาน

มีการพูดในช่วงระหว่างทะเลสาบชาดและแม่น้ำโลโกเนทางตะวันตก และทะเลสาบอัลเบิร์ตและแม่น้ำไวท์ไนล์ทางตะวันออก และขยายไปจนถึงประเทศแคเมอรูน, ชาด, สาธารณรัฐอัฟริกากลาง, ซูดาน, ซูดานใต้, สาธารณรัฐประชาธิปไตยคองโก และยูกันดา

เอทโนล็อก ได้จัดภาษาซูดานิกกลางจำนวน 65 ภาษาดังนี้:
# ไฮง์เคิล เฮ 178
ไฮง์เคิล เฮ 178  เป็นเครื่องบินลำแรกของโลกที่บินด้วยกำลังจากเครื่องยนต์เทอร์โบเจ็ต นับว่าเป็นเครื่องบินเจ็ตที่บินได้จริงลำแรก ถูกออกแบบและพัฒนาขึ้นอย่างลับๆโดยบริษัทอากาศยานไฮง์เคิลของเยอรมนีภายใต้การกำกับดูแลของแอ็นสท์ ไฮง์เคิล ผู้มุ่งเน้นการพัฒนาการบินความเร็วสูง เครื่องบินเจ็ตเฮ 111 ขึ้นบินครั้งแรกในวันที่ 27 สิงหาคม ค.ศ. 1939 เพียงวันเดียวก่อนสงครามโลกครั้งที่สองจะปะทุขึ้น มีนายเอริช วาร์ซิทซ์ (Erich Warsitz) เป็นนักบินทดสอบ

คุณลักษณะ
303px|thumb|มิติของไฮง์เคิล เฮ 178
# ซาราห์ ชาฮิ
อาฮู จาฮาโซอัส "ซาราห์" ชาฮิ (
; เกิด 10 มกราคม 1980) เป็นนักแสดงลูกครึ่งชาวอิหร่าน-อเมริกัน เธอมีผลงานเด่นคือ Fairly Legal, The L Word, Person of Interest., Life, Alias.

ผลงานด้านการแสดง
thumb|right|

ภาพยนตร์
 ปี เรื่อง รับบท หมายเหตุ 2000 Dr. T and the Women Cheerleader ไม่มีชื่อในเครดิต 2003 Old School Erica 2003 Legally Blonde 2: Red, White & Blonde Becky, Delta Nu sister ไม่มีชื่อในเครดิต 2005  Starlet 2006 For Your Consideration Sanchez 2006  Candy 2007 Rush Hour 3 Zoe  2008 Shades of Ray Sana Khaliq 2008 AmericanEast Salwah 2009 Crossing Over Pooneh Baraheri 2011 East Fifth Bliss Hattie Skunk / Hattie Rockworth 2011 I Don't Know How She Does It Janine LoPietro  2012 Static Adele Dade 2012 Bullet to the Head Lisa Bonomo 2013 The Congress Michelle 2014 Road to Paloma Eva 2015 Divine Access Marian 2015 The Adventures of Beatle Carla 2017 Hangman Captain Lisa Watson 

ละครโทรทัศน์
 ปี เรื่อง รับบท หมายเหตุ 2000 City Guys Cheerleader ตอน: "Shock Treatment" 2000 Spin City Bachelorette ตอน: "Blind Faith" 2001 Boston Public Laura ตอน: "Chapter Eleven" 2001 Off Centre Angelica ตอน: "A Cute Triangle" 2001 Maybe It's Me Rosa ตอน: "The Exchange-Student Episode" 2001–02 Alias Jenny 7 ตอน 2002 Class of ‘06 Meg  2002 My Adventures in Television TV Diva ตอน: "The Chinese Baby" 2003 Frasier Reservationist ตอน: "Door Jam" 2003 Dawson's Creek Sadia Shaw / Mystery Girl ตอน: "Catch-22", "Sex and Violence", and "All the Right Moves" 2003 ER Tara King ตอน: "The Greater Good" 2004 Century City Ms. Morris ตอน: "Sweet Child of Mine" 2004–07 Reba Kate / Bridget  ตอน: "To Tell You the Truth" and "Cheyenne‘s Rival" 2005 Plan B Bronwyn  2005 Supernatural Constance Welch / The Woman in White ตอน: "Pilot" 2005–09 The L Word Carmen de la Pica Morales นักแสดงสมทบ 2005 The Drop Herself ตอน: "2.49" 2006 Teachers Tina Torres นักแสดงหลัก 2006 Sleeper Cell Farrah ตอน: "Faith" and "Torture" 2007 The Sopranos Sonya Aragon ตอน: "Kennedy and Heidi" 2007–09 Life Dani Reese นักแสดงหลัก, 32 ตอน 2010 Psych Ruby ตอน: "Thrill Seekers and Hell Raisers" 2011–12 Fairly Legal Kate Reed นักแสดงนำ, 23 ตอน 2011 Young Justice Killer Frost ตอน: "Terrors" 2012–13; 2018 Chicago Fire Renee Royce 9 ตอน 2013–16 Person of Interest Sameen Shaw นักแสดงสมทบ (ซีซั่น 2); นักแสดงหลัก (ซีซั่น 3–5) 49 ตอน 2015 Ray Donovan Hasmig ตอน: "One Night in Yerevan" 2016 Pitch Natalie Luongo ตอน: "Unstoppable Forces & Immovable Objects" and "Scratched" 2016 Drew Nancy Drew  2017 Michael Bolton's Big, Sexy Valentine's Day Special Carmela ราการวาไรตี้ทาง Netflix 2018 Reverie Mara Kint นักแสดงหลัก, 10 ตอน 2018 Halfway There Carrie Claussen ภาพยนตร์โทรทัศน์2018 Hell's Kitchen Herself แขกรับเชิญในตอน: "Fish Out of Water"
# ซังคท์อันโทนอัมอาร์ลแบร์ค
ซังคท์อันโทนอัมอาร์ลแบร์ค  หรือเรียกอย่างย่อว่า ซังคท์อันโทน  เป็นหมู่บ้านและแหล่งพักตากอากาศสกีในรัฐทีโรล ประเทศออสเตรีย ตั้งอยู่บริเวณทิวเขาแอลป์ทีโรล มีกระเช้าลอยฟ้าขึ้นไปถึงที่ความสูง 2,811 เมตรเหนือระดับน้ำทะเล

แหล่งข้อมูลอื่น

 
 Arlberger Bergbahnen AG (cable car company)
 Weather, webcams, videos, etc. from Sankt Anton am Arlberg
# กลุ่มภาษาสะฮารา
กลุ่มภาษาสะฮารา เป็นกลุ่มภาษาขนาดเล็กพูดทางตะวันออกของทะเลทรายสะฮารา ตั้งแต่ดาร์ฟูร์ตะวันตกเฉียงเหนือจนถึงตอนใต้ของลิเบีย, เหนือและกลางของชาด, ตะวันออกของไนเจอร์ และตะวันออกเฉียงเหนือของไนจีเรีย ภาษาที่โดดเด่นในกลุ่มภาษานี้คือภาษาเคอนูริ, ภาษาดาซา และภาษาซากฮาวา กลุ่มภาษานี้จัดอยู่ในตระกูลภาษาไนล์-สะฮารา

รายการคำเปรียบเทียบของกลุ่มภาษาสะฮารารวบรวมโดย Václav Blažek (2007)Blažek, Václav. 2007. On application of glottochronology for Saharan languages.

 การจัดกลุ่ม 
thumb|350px|การจัดอันดับกลุ่มภาษาสะฮาราโดย Václav Blažek ใน ค.ศ. 2007

กาารจัดอันดับภายนอก
รอเจอร์ เบลนช์โต้แย้งว่ากลุ่มภาษาสะฮารากับซองไฮอยู่ในสาขาซองไฮ-สะฮารา ซึ่งอยู่ในตระกูลภาษาไนล์-สะฮารา

การสร้างคำใหม่
Cyffer (2020:385) ให้ตัวอย่างการสร้างคำใหม่ในภาษาสะฮาราดั้งเดิมดังนี้:Cyffer, Norbert. 2020. Saharan. In: Rainer Vossen and Gerrit J. Dimmendaal (eds). The Oxford Handbook of African languages, 383-391. Oxford University Press.

 ศัพท์  สะฮาราดั้งเดิม  เคอนูริ  เทดา-ดาซา  เบเรีย ปาก  *kai  cî  kai  āā ลิ้น  *tiram  tə́lam  tirmẽ́su  tàmsī หู  *simo  sə́mo  šímo   ตับ  *masin  kəmáttən  maasen  màī หัวเข่า  *kurum  ngurumngurum    kórú บุคคล  *am  âm (pl.)  amo  ɔ̄ɔ̄ ใบไม้  *kur  kálú  kólú  ɔ́gʊ́r ใหญ่  *kut  kúra  kɔra  ʊ́gʊ́rī นั่น  *tu  túdu  te̥ye  tɔ̄ ตาย  *nu  nú  nus  nʊ́í มา  *it  ís  ri  tíí ดู  *tu  rú  ru  ír̥ì ดื่ม  *sa  yá, sá  ya  yá พูด  *n  n  n  n

เทียบคำศัพท์
# เม็สเซอร์ชมิท เม 262
เม็สเซอร์ชมิท เม 262  ชื่อเล่นทั่วไปคือ ชวัลเบอ ("นกนางแอ่น") และชื่อเล่นรุ่นต่อสู้–ทิ้งระเบิดคือ ชตวร์มโฟเกิล ("ปักษาวายุ") เป็นเครื่องบินขับไล่รุ่นแรกของโลกที่ขับเคลื่อนด้วยเครื่องยนต์เจ็ต การออกแบบเริ่มขึ้นก่อนสงครามโลกครั้งที่สอง แต่ด้วยประสบปัญหาทางเครื่องยนต์และโลหวิทยา ทำให้เครื่องบินนี้สามารถเข้าประจำการในลุฟท์วัฟเฟอได้ในกลางปี ค.ศ. 1944 นับว่าเป็นเครื่องบินรบที่เร็วที่สุดในยุคนั้น และยังเป็นอากาศยานที่มีเทคโนโลยีสูงสุดที่มีการใช้งานจริงในช่วงสงครามโลกครั้งที่สอง

คุณลักษณะ (รุ่นย่อย Me 262 A-1a)
thumb|303px|มิติของเม็สเซอร์ชมิท เม 262
# กลุ่มบริษัทไทยซัมมิท
กลุ่มบริษัทไทยซัมมิท เป็นบริษัทการผลิตของไทย โดยเป็นผู้ผลิตรถยนต์ รถจักรยานยนต์ เครื่องใช้ไฟฟ้าและเครื่องจักรการเกษตร ก่อตั้งในปี พ.ศ. 2520 สำนักงานใหญ่ตั้งอยู่ในจังหวัดสมุทรปราการ นอกจากนี้ยังมีสถานที่ผลิตที่นิคมอุตสาหกรรมแหลมฉบัง จังหวัดนครนายก จังหวัดระยองและจังหวัดสมุทรปราการ อีกทั้งมีสถานที่ผลิตนอกประเทศ เช่น มาเลเซีย อินโดนีเซีย เวียดนาม จีน อินเดีย ญี่ปุ่นและสหรัฐอเมริกา

 เจ้าของ 
ไทยซัมมิทเป็นบริษัทที่มีเอกชนถือครองและครอบครัว "จึงรุ่งเรืองกิจ" เป็นเจ้าของ ซึ่งมี นางสาวชนาพรรณ จึงรุ่งเรืองกิจ ลูกสาวคนโตของ นางสมพร จึงรุ่งเรืองกิจ เป็นผู้บริหารหลัก ส่วนหุ้นที่เหลือมีบุตรธิดาทั้ง 5 คนเป็นเจ้าของร่วมกับนางสมพร โดยกรรมการบริหารบริษัท ประกอบด้วย 
 นางสมพร จึงรุ่งเรืองกิจ
 นางสาวชนาพรรณ จึงรุ่งเรืองกิจ
 นายธนาธร จึงรุ่งเรืองกิจ
 นางสาวรุจิรพรรณ จึงรุ่งเรืองกิจ
 นายสกุลธร จึงรุ่งเรืองกิจ
 นายบดินทร์ธร จึงรุ่งเรืองกิจ

รายได้ปี พ.ศ. 2562 บริษัท ไทยซัมมิท ออโตพาร์ท อินดัสทรี จำกัด มีรายได้รวม 4,467,478,810.42 บาท เพิ่มขึ้นจากปี พ.ศ. 2561 ซึ่งมีรายได้รวมอยู่ที่ 3,106,195,758.22 บาท บทความ " ไทยซัมมิท โอโตพาร์ทฯ‘ธนาธร’ ปี 2562 รายได้ 4.4 พันล. กำไร 3.2 พันล." เขียน: วันศุกร์ ที่ 14 สิงหาคม 2563 เวลา 19:30 น.
# สมัยขุนศึก
สมัยขุนศึก (, ค.ศ. 19161928) เป็นช่วงยุคสมัยในประวัติศาสตร์สาธารณรัฐจีน เมื่อการควบคุมประเทศได้ถูกแบ่งแยกโดยอดีตขุนศึกของกองทัพเป่ย์หยางและก๊กอื่น ๆ ในภูมิภาค ซึ่งได้กระจัดกระจายไปทั่วภูมิภาคแผ่นดินใหญ่ ได้แก่ เสฉวน ชานซี ชิงไห่ หนิงเซี่ย กวางตุ้ง กวางไซ กานซู่ ยูนนาน และซินเจียง

ในวิชาประวัติศาสตร์, ยุคสมัยนั้นได้เริ่มต้นเมื่อยฺเหวียน ชื่อไข่ได้ถึงแก่อสัญกรรมในปี ค.ศ. 1916 และท้ายที่สุดจนกระทั่งปี ค.ศ. 1928 เมื่อฝ่ายชาตินิยมก๊กมินตั๋งได้รวบรวมจีนอย่างเป็นทางการซึ่งผ่านมาด้วยการกรีธาทัพขึ้นเหนือ ได้เป็นจุดเริ่มต้นของทศวรรษหนานจิง ขุนศึกหลายคนยังคงมีอิทธิพลต่อไปในช่วงปี ค.ศ. 1930 และ 1940 ซึ่งได้กลายเป็นปัญหาสำหรับรัฐบาลชาตินิยมในช่วงสงครามจีน–ญี่ปุ่นครั้งที่สอง

ยุคสมัยนี้ได้มีลักษณะของความขัดแย้งทางทหารอย่างต่อเนื่องระหว่างก๊กที่แตกต่างกันและความขัดแย้งที่ใหญ่ที่สุดคือ สงครามที่ราบภาคกลาง ซึ่งมีทหารร่วมรบกว่าหนึ่งล้านนาย